text: Kun tre ud af 100 vil flytte med jobs
  14 oktober 2015 kl. 17.23
  En ny undersøgelse foretaget af Djøf viser, at kun tre procent af de adspurgte, at de vil flytte med deres job til provinsen.
  Tre ud af 100 eller 18 ud af de 558 medlemmer af Djøf, hvis arbejdsplads rykker til provinsen, forventer ikke at rykke med. Det viser en ny undersøgelse, som Djøf har lavet, skriver TV2.
  Der var ellers glæde at spore i en række sydjyske kommuner, da det kom frem at 3.900 arbejdspladser flytter væk fra København.
  Overraskede over undersøgelsen er de dog ikke alle steder. Ved den private virksomhed Aquakultur i Billund har man længe haft svært ved at rekruttere medarbejdere. Medarbejderne vil ikke bo i kommunen.
  - De medarbejdere, som vi har haft til samtale, er jo ikke sådan, at de kommer og signalerer, at nu flytter vi til Billund, siger medejer Christian Sørensen til TV SYD.
  I Billund kommune pendler 9.000 arbejdere hver dag ind og ud af kommunen. Det er over halvdelen af alle, der arbejder i Billund Kommune.
  I TV SYD i aften besøger vi Aquakultur i Billund og hører om deres erfaringer.
  